CELEX: 62010CN0294
Language: et
Date: 2010-06-15 00:00:00
Title: Kohtuasi C-294/10: Eelotsusetaotlus, mille on esitanud Augstākās tiesas Senātas (Läti Vabariik) 15. juunil 2010 — Andrejs Eglītis ja Edvards Ratnieks versus Latvijas Republikas Ekonomikas ministrija

14.8.2010   
            
            
               ET
            
            
               Euroopa Liidu Teataja
            
            
               C 221/29
            
         Eelotsusetaotlus, mille on esitanud Augstākās tiesas Senātas (Läti Vabariik) 15. juunil 2010 — Andrejs Eglītis ja Edvards Ratnieks versus Latvijas Republikas Ekonomikas ministrija
   (Kohtuasi C-294/10)
   ()
   2010/C 221/46
   Kohtumenetluse keel: läti
   
      Eelotsusetaotluse esitanud kohus
   
   Augstākās tiesas Senātas
   
      Põhikohtuasja pooled
   
   
      Kaebuse esitajad: Andrejs Eglītis ja Edvards Ratnieks
   
      Vastustaja: Latvijas Republikas Ekonomikas ministrija
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 11. veebruari 2004. aasta määruse (EÜ) nr 261/2004 (1), millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91, artikli 5 lõiget 3 tuleb tõlgendada selliselt, et kui võib möönda, et lennuettevõtja on võtnud kõik vajalikud meetmed erakorraliste asjaolude vältimiseks, on ta kohustatud õigeaegselt planeerima oma vahendite kasutust nii, et kavandatud lend võiks toimuda pärast ettenägematute erakorraliste asjaolude kadumist, st teatud hetkel pärast ettenähtud väljumisaja möödumist?
            
         
               2.
            
            
               Juhul kui vastus esimesele küsimusele on jaatav, siis kas kõnealuse määruse artikli 6 lõiget 1 saab kohaldada selleks, et määrata kindlaks minimaalne ajavaru, mida lennuettevõtja peab oma vahendite kasutuse planeerimisel ette nägema võimaliku eeldatava hilinemise jaoks erakorraliste asjaolude tekkimise korral?
            
         
      (1)  ELT L 46, lk 1; ELT eriväljaanne 07/08, lk 10.